**Ultima Frunză**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ultima Frunză

Din pomul din bătătură

Ce-a rămas fără armură,

La boarea rece de vânt

A picat şi-ultima frunză

Taina vieţii s-o pătrunză

Peste reavănul pământ.

Am privit-o... cu tristeţe

După ce i-am dat bineţe

Cum aluneca-n cădere,

Timp în care mi-a trezit

Un strigăt descumpănit

În suflet simţind durere.

După ce o vară-ntreagă

Zi şi noapte până-n zori

Mi-a sunat în fremătări,

S-a lăsat uşor desprinsă

La boarea de vânt atinsă

Ca răspuns altei chemări.

Chemării la-ncorporare

Legilor sub guvernare -

Pentru timpul de iernat,

Când din brazda umedă

Frunza-n verde fragedă

Va demonstra c-a-nviat.

Nimic astfel nu se pierde,

Din roş-arămiu iar verde!

Totul e în transformare,

Şi faptul că se-nnoieşte -

Taina-i ne mărturiseşte:

E-n Forţa cea Creatoare!

Flavius Laurian Duverna

23 decembrie 2015